钦定古今图书集成/明伦汇编/氏族典/第231卷 > 杨纶
## 钦定古今图书集成/明伦汇编/氏族典/第231卷 > 杨纶

按《陕西通志》：“纶，安化人，字大经，成化甲辰进士，知肃
宁县，擢监察御史，历按宣府、河南、四川，不事惨刻，独
治赃吏不少贷。有望风解绶去者，发宣府总兵赵昶
贪酷处死。孝宗谓其无忝，真御史云。历升按察使。逆
瑾用事，纶以不附构罪下诏狱，半载不屈。后以才望
重，纶陞佥都御史，巡抚宣府。命下之日，军民懽呼动”
地。寻升右副都御史，掌院事。见时不可为，累疏乞休。
后人称为“清白大夫。”